  Виталий Пронин Удмуртиысь парламентлэн 28-тӥ сессиез ортчиз 27-тӥ сентябре. Отын 30 пала ужпумъёс сэрттэмын. Огез луэ Сюрес фонд сярысь закон. Солэн инъетэз республикаын вазенгес ик дасямын ни, но куд-ог юанъёс кылдылӥзы на фондэ люкаськоно коньдон пумысен. Табере со ужпумъя Кун Кенеш, асьме Правительство но Транспортъя но сюрес хозяйствоя министерство огкылэ вуизы. Сюрес фондэ, кылсярысь, кошкозы  транспортлы налог, бензинлы, дизель топливолы но мукет эстӥськонлы акциз тыронъёс, дун тырыса кутӥськись автомобиль сюресъёслэн доходзы, сюресъёслы арендае басьтэм музъемъёслэн барышсы, сюрес сервисэ пыртэм объектъёслы тупатэм тыронъёс но мукет - ваньмыз 14 пумо коньдон люкан амалъёс. Сюресъёсъя фонд ужаны кутскоз 2012-тӥ арын 1-тӥ январьысен.Татьяна Банникова.  